**Farské oznamy**

**33. nedeľa v období cez rok B (14. 11. 2021)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Alžbety Uhorskej, rehoľníčky | 7.00 |
| Štvrtok |  | 7.00 |
| Piatok |  | 7.00 |
| Sobota | O Panne Márii | 16.00 Oblazov |
| Nedeľa | 34. nedeľa v období cez rok, Krista Kráľa | 8.00 a 10.30 |

Dnes je svetový deň chudobných v ktorom nás Sv. otec František pozval podať pomocnú ruku chudobným, slabým a tým, ktorých dôstojnosť je pošliapaná.

Ak Pán Boh dá, tak na budúci rok by bola v našej farnosti vyslúžená **sviatosť birmovania**. **Záujemcovia si môžu prihlášku vyzdvihnúť v sakristii po sv. omši. Vek na začatie kurzu je druháci na strednej škole a starší**. Zvolil som ho preto tak, aby som sa mohol s vami lepšie spoznať a tí, ktorí sú mladší sa nemusia báť, lebo ak Pán dá, tak ďalšia príprava na sv. birmovania by bola nie o štyri ale o dve roky, tak aby ste to stihli v rámci strednej školy.

V pondelok budeme mať farskú adoráciu. A v stredu večerná sv. omša nebude.

V našej farnosti každý týždeň v stredu býva večeradlo s Pannou Máriou na ktoré vás srdečne pozývam. Začiatok modlitieb je o 6.10hod.

Evanjelizačný program Godzone tour s názvom Boh nie je mŕtvy je zrušený pre pandemické okolnosti.

Minulú nedeľu sme pre potreby našej farnosti vyzbierali 1139,5eur a bohuznámi prispeli na rekonštrukciu kostola 610 eurami. Nech Pán odmení vašu štedrosť.

Pri dverách si môžete zakúpiť za 1,5 eur časopis Milujte sa. Nájdete v ňom rôzne zaujímavé články.

Pri príležitosti 5. svetového dňa chudobných a sviatku sv. Martina Diecézna charita Žilina prináša do Žilinskej diecézy symbolické platidlo **Hlinený dukát**. Hlinený dukát si môžete zakúpiť v zariadeniach Charity alebo v automatoch v Žiline, Čadci a Martine. Darovaním dukátu núdznemu mu pomôžete zabezpečiť si teplé jedlo, nocľah, pranie... prípadne potravinový balíček v zariadeniach Diecéznej charity Žilina. Podporte projekt Hlinený dukát cez [www.charitaza.sk](http://www.charitaza.sk) , pomôžete spolu s nami chudobným, ktorí sú okolo nás.

Chcem poprosiť o pomoc pri upratovaní kostola pravdepodobne vo štvrtok a piatok od 16.30. Od pondelka by nám mali prísť vymaľovať a potom by sme chceli upratovať. Nedá sa to teraz úplne presne odhadnúť, ale prosím tých čo by chceli, aby mohli s tým počítať. Pravdepodobne to upresním až v stredu. Ak by ste mohli nechať kontakt v sakristii, že na koho by sme sa mohli obrátiť a zavolať mu alebo sami môžete volať buď mne alebo Braňovi Grofčíkovi na tel. č. 0907559612. Ďakujem zatiaľ za pomoc. S Božím požehnaním nám to ide zatiaľ veľmi dobre. Ďakujem aj tým, čo boli vo štvrtok na brigáde a ospravedlňujem sa tým čo prišli v piatok a sme tam neboli, lebo sme to všetko stihli urobiť vo štvrtok.

Chcem sa poďakovať za vaše modlitby, za pomoc pri rekonštrukcii nášho kostola, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie pastoračného centra skupinu č.8.

Viete, že od pondelka sme v čiernej fáze covid automatu. Chcem vás poprosiť o dodržiavanie opatrení a ochranu zdravia. Ak by sa niekto necítil zdraví, prosím, aby radšej uprednostnil sledovanie sv. omše doma.

Pre prerábku v našom kostole, sv. omše v týždni mávame v pastoračnom centre a v nedeľu v dome smútku.

Želám vám peknú nedeľu.